ྱད་དུ་གྱུར་པ་དེ། དུར་ཁྲོད་བཟང་ནས་
བསྒྱུར་བ་ཡིན་ནམ། ངན་ནས་བསྒྱུར་བ་ཡིན། དང་པོ་ལྟར་ན། སྒྱུར་མི་དགོས་ལ། གཉིས་པ་ལྟར་ན་ཡང་། དཀྱིལ་འཁོར་གྱི་མཐའ་མར་ངན་པ་དེ་ཉིད་ཀྱིས་བསྐོར་བར་བསྒོམ་པ་མི་འཐད་དོ་ཞེ་ན། གསང་འདུས་པ་རྣམས་
༈སྲིད་པ་གསུམ་གྱི་སྐྱེ་གནས་བཞིས་བསྡུས་པའི་སེམས་ཅན་ཐམས་ཅད། འོད་གསལ་གྱི་མེས་བཞུ་ནས། གསང་འདུས་ཀྱི་ལྷ་སོ་གཉིས་སུ་བསྒྱུར་བར་བཤད་པ་དང༌། ཀྱེ་རྡོར་བ་རྣམས་འབྱུང་པོ་ཉེར་བཞི་ཡེ་ཤེས་པ་དགུག་གཞུག་ཨི
བྱས་པའི་རྐྱེན་གྱིས། སྐུ་གསུང་ཐུགས་རྡོ་རྗེའི་ལྷ་ཚོགས་སུ་བསྒྱུར་བ་ཡོད་པ་དང་། གཤིན་རྗེ་གཤེད་པ་རྣམས། ཕྱོགས་སྐྱོང་བཅོ་ལྔ་ལ་ཕུར་བུ་བཏབ་པའི་རྐྱེན་གྱིས་གཤིན་རྗེ་གཤེད་དུ་བསྒྱུར་བ་ཡོད་པ་ལྟར། འདིར་ཡང་དེ་
བཞིན་དུ་ཡིན་ཞིང༌། རྣམ་པ་གཅིག་ཏུ་ན། རྣལ་འབྱོར་པ་དབང་པོ་རབ་ཀྱིས་བྱིན་གྱིས་བརླབས་པའི་གཏོར་མ་དཀྱིལ་འཁོར་གྱི་འཁོར་ལོ་གཅིག་ལ་ཕུལ་བ་ལ་བསོད་ནམས་ཡོང་ན། ཆ་དགུར་བྱས་ཏེ་ཕུལ་བ་ལ་བསོད་ནམས་ཆེན་

པོ་ཤིན་ཏུ་ཡང་ཡོང་བས། དེའི་ཆེད་དུ་ཡང་ཡིན་ནོ། །མཐའ་མར་སླར་ཡང་དུར་ཁྲོད་བསྒོམ་པ་ནི། གསང་འདུས་དང༌། ཀྱེ་རྡོར། གཤེད་དམར་སོགས་ཀྱི་སྐབས་སུ། ཡེ་ཤེས་པ་ལས་ཐ་དད་པའི་འཇིག་རྟེན་པའི་གཏོར་མགྲོན་
ཡོད་པ་ལྟར། འདིར་ཡང་དེ་ལྟ་བུའི་ཞིང་སྐྱོང་སོགས་བསྐྱེད་པ་ཡིན་ནོ། །དེ་རྣམས་ཀྱི་ལྗགས་ཧཱུྃ་ལས་བྱུང་བའི་རྡོ་རྗེར་གྱུར་པའི་འོད་ཟེར་གྱི་སྦུ་གུ་ཅན་གྱིས་གཏོར་མ་དྲངས་ཏེ་གསོལ་བར་བསམས་ལ། དཔེར་ན་སོག་སྦུབས་
ནས་ཆང་འདྲེན་པ་ལྟར་རོ། །ཨོཾ་བཛྲ་ཨཱ་ར་ལི་ཧོ། ཞེས་སོགས་ཀྱི་སྔགས་དོན་ནི། རྡོ་རྗེ་མཁའ་འགྲོ་དམ་ཚིག་ཅན་རྣམས་དགྱེས་པ་ཆེན་པོའི་སྒོ་ནས་གཟིགས་ཞེས་པའམ། ལྟོས་ཤིག་ཅེས་པའོ། །བཛྲ་ཌཱ་ཀི་ནི་ཁ་ཁཱ་ཞེས་པ་
བཞིན། རྡོ་རྗེ་མཁའ་འགྲོ་དང་སཾ་བུ་ཊི་ནས་བཤད་པའི་གཏོར་སྔགས་ཡིན་ནོ། །སྔགས་ལན་དྲུག་གིས་དབུལ་ཏེ། དང་པོས་གཙོ་བོ་ཡབ་ཡུམ་ཆ་དགུ་ལ། གཉིས་པས་བདེ་ཆེན་འཁོར་ལོ། གསུམ་པས་ཐུགས་འཁོར། བཞི་ ཚོ
པས་གསུང་འཁོར། ལྔ་པས་སྐུ་འཁོར། དྲུག་པས་དམ་ཚིག་གི་འཁོར་ཆ་དགུ་ལ་དབུལ་ལོ། །དེ་ནས་ཕྱི་ནང་གི་མཆོད་ནས། རྐང་པ་བརྒྱད་པས་བསྟོད། འདོད་དོན་ལ་གསོལ་བ་གདབ་བོ། །གཏོར་མ་གསུམ་ཡོད་ན་དུས་
གཅིག་ལ་བྱིན་གྱིས་བརླབས། ཐམས་ཅད་ཀྱི་ཕུད་འདས་པའི་ལྷ་ལ་འབུལ་ཏེ། བཟའ་དང་བཏུང་བ་གང་ཡིན་པའི། །ཕུད་ནི་གཤིན་རྗེའི་གཤེད་ལ་འབུལ། །ཞེས་གསུངས་པ་ལྟར་རོ། །གཏོར་མ་གསུམ། ཨོཾ་ཨཱཿཧཱུྃ་གིས་སླར་

།ཡང་བདུད་རྩིར་བསྒྱུར། ཧ་ཧོ་ཧྲཱིཿཁ་དོག་དྲི་རོ་ཕུན་སུམ་ཚོགས་པར་བྱས་ནས་གུར་གྱི་མགོན་པོ་ལྕམ་དྲལ་ལ་འབུལ། དེ་ཡང་ཀྱེ་རྡོར་གྱི་སྐབས་སུ་མགོན་པོ་རྐྱང་པ་ལ་ཕུལ་བས་ཆོག་པར་བཤད་
ཀྱང༌། འདིར་གཉིས་ཀ་ལ་འབུལ་དགོས་ཏེ། བྲམ་ཟེ་མཆོག་སྲེད་ཀྱིས་བདེ་མཆོག་གི་སྒྲུབ་པ་མཛད་པའི་སྐབས་སུ། འདོད་ཁམས་དབང་ཕྱུག་མས་བར་ཆད་བརྩམས་པ་ལ། རྡོ་རྗེ་ནག་པོ་ཆེན་པོ་ལ་འདུལ་བར་གསོལ་བ་བཏབ་
པས། དེ་ཉིད་བཏུལ་ཏེ། ལྷ་མོ་རེ་མ་ཏིས་དེ་ནས་བཟུང་སྟེ། འཁོར་ལོ་བདེ་མཆོག་གི་སྒྲུབ་པ་པོ་རྣམས་ཀྱི་བར་ཆད་བསྲུང་ཞིང་མཐུན་རྐྱེན་བསྒྲུབ་པར་དམ་བཅས། སློབ་དཔོན་གྱིས་ཀྱང་རྗེས་འཇུག་རྣམས་ཀྱིས་གཏོར་མ་འབུལ་
བར་བཀའ་དགོས་པས། ལྕམ་དྲལ་གྱི་དོན་ནི་རིགས་མི་མཐུན་གཉིས་ལྷན་ཅིག་ཏུ་བཞག་པ་ལ། དགོས་པ་ཁྱད་པར་ཅན་གཅིག་ཤིན་ཏུ་འགྲུབ་པས། ལྕམ་དྲལ་ཞེས་བཏགས་པ་ཡིན་གྱི། མི་སྲིང་ངམ། ཡབ་ཡུམ་སོགས་ནི་མ་ཆི་
ཡིན་ནོ། །གཏོར་མ་གསུམ་པ་འབུལ་བའི་ཡུལ་ནི། རུས་སྦལ་གྱི་འདུག་སྟངས་སྔར་བཤད་པའི་ཕྱག་རྒྱ་དང་སྔགས་ཀྱིས། ཡུལ་ཉེ་བཞི་དང༌། དུར་ཁྲོད་བརྒྱད་དང༌། གནས་སོ་གཉིས་ཀྱི་མཁའ་འགྲོ་ཆོས་སྐྱོང་དང༌། ཞིང་
སྐྱོང་ལ་སོགས་པ་རྣམས་སྤྱན་དྲངས་ལ། མདུན་དུ་བསྒོམ་པའི་དུར་ཁྲོད་རྣམས་ཀྱི་དམ་ཚིག་པ་ལ་དབྱེར་མེད་དུ་བསྟིམ་ཏེ། དམིགས་པ་དང་ཕྱག་རྒྱས་གཏོར་མ་འབུལ་བ་སོགས་གཏོར་ཆོག་བཞིན་བྱ། གཏོར་སྔགས་དེ་

ཉིད། ཨ་བྷི་ངྷ་ན། རྡོ་རྗེ་མཁའ་འགྲོ། ཀུན་སྤྱོད། སཾ་བུ་ཊི་རྣམས་ནས་མཐུན་པར་བཤད་དོ། །རྗེས་ལ་ཡིག་བརྒྱ་ཚར་གསུམ་གྱིས་ལྷག་ ཆད་ཁ་བསྐང༌། ནོངས་པ་བཟོད་པར་གསོལ། མཐེ་བོང་དང་སྲིན་ལག་འདུས་པའི་
སེ་གོལ་གྱི་སྒྲ་དང༌། ཨོཾ་ཨཱཿཧཱུྃ་བཛྲ་མུ འཇིག་རྟེན་པའི་མགྲོན་རྣམས་གཏོར་མས་ཚིམ་ནས་དགྱེས་བཞིན་དུ་སྒྲུབ་པ་པོའི་བར་ཆད་བསྲུང་ཞིང་རང་རང་གི་ཞིང་དུ་གཤེགས་པར་བསམ། ཡེ་ཤེས་ཀྱི་འཁོར་ལོ་རྣམས་བདག་ལ་
བསྡུ། འཇིག་རྟེན་པའི་གཏོར་མགྲོན་ལ་ཡང༌། རྡོ་རྗེ་འཆང་གིས་རྒྱུད་བསྲུང་བར་བཀའ་བསྐོས་པའི་ཕྱོགས་སྐྱོང་སཽགས་དང༌། གཞི་བདག་སོགས་དབང་བསྐུར་ཐོབ་པ་རྣམས་ཡིན་གྱི། དབང་བསྐུར་མ་ཐོབ་པའི་འབྱུང་པོ་གང་
ཡིན་ཐམས་ཅད་ལ། གསང་སྤྱོད་ཀྱི་སྐབས་སུ་རང་གར་གཏོར་མ་འབུལ་བེེ་ནི་མི་རུང་སྟེ། གསང་སྒྲོགས་སུ་ཡང་འགྱུར་ཞིང༌། སྒྲུབ་པ་པོ་ལ་བར་ཆད་དུ་འགྱུར་བའི་ཕྱིར་རོ། །ས་པཎ་གྱིས་གཏོར་མ་དབང་བསྐུར་ཐོབ་པའི་ ཆོ
འབྱུང་པོ་ནང་དུ་བོས་ལ། བདུད་རྩི་ལྔར་བྱིན་གྱིས་བརླབས་ལ་སྦྱིན། དབང་བསྐུར་མ་ཐོབ་པ་རྣམས་ལ་ཕྱི་རོལ་དུ་འདོད་ཡོན་ཐམས་ཅད་པར་བྱིན་གྱིས་བརླབས་ལ་སྦྱིན་ནོ། །ཞེས་གསུངས་པ་ནི་ལེགས་པར་བཤད་པ་ཡིན་
ནོ། །དེ་ལྟར་རྣལ་འབྱོར་རྣམས་རྫོགས་ནས་ཉལ་བའི་ཚེ། རྡོ་རྗེ་ཕག་མོ་སྣ་གཡས་ནས་དྲངས་ཏེ་ལྟེ་བའི་ཨཾ་ལ་བསྟིམས། ཕྱག་བཅུ་གཉིས་ཀྱང་ཕྱག་དང་པོ་གཉིས་ལ་བསྡུ། ཞལ་གསུམ་ཡང་རྩ་ཞལ་ལ་བསྡུ། སྐུ་རིལ་པོ་ཡང་
བདེ་མཆོག་ཆོས་སྐོར་

དགུ་བཅུ་ཐམ་པ་
আ
།མེ་ལོང་ལ་ཧས་བཏབ་པ་པ་རིམ་གྱིས་མཐའ་ནས་བསྡུད་པ་ལྟར། བསྟོད་སྨད་གཡས་གཡོན་ནས་སྙིང་ཁའི་ཧཱུྃ་གི་བར་དུ་བསྡུ། ཧཱུྃ་ཞབས་ཀྱུ་ནས་ནཱ་དེའི་བར་དུ་བསྡུ། དེ་ཡང་ཇེ་ཕྲར་གྱུར་ནས་མཐར་
ཡལ་བར་བསྒོམས་ཏེ་མི་དམིགས་པའི་ངང་ལ་གཉིད་ལོག་གོ །ལྡང་བའི་རྣལ་འབྱོར་ནི། ཡུལ་ཉེར་བཞིའི་མཁའ་འགྲོ་རྣམས་ཀྱིས། ཌ་མ་རུའི་སྒྲ་ཀ་ར་ཀ་ར་སོགས་ཀྱི་སྔགས་སུ་བསྒྲགས་པས་བསྐུལ་ནས་གཉིད་ལས་བསླངས་
ཏེ། དེ་ཡང་གཉིད་ལོག་པའི་ཚེ། སྤྲོས་པའི་མཐའ་ཐམས་ཅད་དང་བྲལ་བའི་ཆོས་སྐུ་སྟོང་པ་ཉིད་ལ་མཉམ་པར་བཞག་པ་དེ། མཁའ་འགྲོ་མ་རྣམས་ཀྱིས་བསྐུལ་བས་གཞན་དོན་དུ་གཟུགས་སྐུའི་རྣམ་པར་ལངས་པར་བསྒོམས་
ལ། སྐད་ཅིག་གིས་ཧེ་རུ་ཀ་ཞལ་བཞི་ཕྱག་བཅུ་གཉིས་པའི་རྣམ་པར་ལྡང་བ་སོགས་སྒྲུབ་ཐབས་བཞིན་བྱའོ། །ཁྲུས་བྱེད་པའི་ཚེ། སྙིང་ཁའི་ཧཱུྃ་ལས་འོད་ཟེར་འཕྲོས། དབང་གི་ལྷ་སྤྱན་དྲངས།ྋམཆོད་པས་མཆོད། གསོལ་
བ་བཏབ་པས། ཐུགས་ཁ་ནས་སྤྲུལ་པའི་སྒོ་མཚམས་མ་བརྒྱད་ཀྱིས་དབང་བསྐུར་བཻར་བསམ་ཞིང༌། ལྷའི་སྙིང་པོའི་མཇུག་ཏུ་ཡིག་བརྒྱ་བརྗོད་པས། སྡིག་སྒྲིབ་ཐམས་ཅད་དག་པར་སྒོམས་ནས། དབང་གི་ལྷ་གཤེགས་སུ་
གསོལ་ལོ། །ཁ་ཟས་ཟ་བའི་ཚེ། ལྷུང་བཟེད་སོགས་སྣོད་གང་ཡོད་ཐམས་ཅད་ཐོད་པར་བསྒོམ། འབྲས་ཆན་སོགས་བཟའ་བ་གང་ཡིན་ཤ་ལྔ་དང༌། བཏུང་བ་ཐམས་ཅད་བདུད་རྩིར་བསྒོམས་ལ། དེ་ཡང་ཚོགས་ཀྱི་འཁོར་ལོའི་
591

592
དུས་མ་གཏོགས། ཁ་ཟས་བྱིན་རླབས་དང༌། ལག་མཆོད་གཡོན་པའི་ཀུན་སྤྱོད་སོགས་ཤིན་ཏུ་གསང་བའི་ཚུལ་གྱིས་མི་མངོན་པར་བྱ། ཁ་ཟས་ལ་ལོངས་སྤྱོད་པའི་ཚེ། སྒྲུབ་ཐབས་ལྟར་ལུས་དཀྱིལ་གྱི་ལྷ་རྣམས་གསལ་བཏབ་
ཅིང༌། དེ་ཡང་པུ་ཛ་ཨོ་ཨ་སོགས་ངག་ཏུ་ཤིབ་བུར་བརྗོད་པའམ། དྲན་པ་ཙམ་གྱིས་ཡུལ་ཉེར་བཞིའི་དཔའ་བོ་དང་རྣལ་འབྱོར་མ་རྣམས་དྲན་པར་བྱ། ལྟེ་བར་རྡོ་རྗེ་ནག་པོ་ཆེན་པོ་སོགས་ཆོས་སྐྱོང་རྣམས་གསལ་བཏབ་སྟེ། ནང་
གི་སྦྱིན་སྲེག་གི་ཚུལ་གྱིས་ལོངས་སྤྱོད་དོ། །དེ་ཡང༌། ཞི་བའི་བཏུང་བ་བཞིན་མྱངས་ནས། །དངོས་གྲུབ་རྟག་པ་ཐོབ་པར་འགྱུར། །ཞེས་གསུངས་པས། ཞི་བ་སྟེ། ལྷ་ཐམས་ཅད་ཀྱི་བདུད་རྩི་མྱངས་པའི་ཚེ་མཉམ་པར་བཞག་
པ་དང་། བྱ་བ་ལ་དམིགས་པ་དང༌། དལ་བར་མྱང་བ་དང་། རོ་མྱང་བར་བྱེད་པ་དང་། ཚིམ་པར་བྱ་བ་ལོངས་སྤྱོད་པ་ལྟར། ཁ་ཟས་ཟ་བའི་ཚེ་ལྷའི་རྣལ་འབྱོར་ལ་མཉམ་པར་བཞག་ཏེ། ཡིད་གཞན་དུ་མ་ཡེངས་པར་ཟ་བ་ི
དང༌། དེ་ཡང་མྱུར་པོར་ཟོས་ན་རྣལ་འབྱོར་མི་གསལ་བས། དལ་བར་ཟ་བ་དང༌། ཞི་རྒྱས་དབང་དྲག་གི་ལས་ཀྱི་བྱ་བ་ལ་དམིགས་པ་དང༌། རོ་མྱང་བར་ཟ་བ་དང༌། ཚིམ་པར་ཟ་བའོ། །ལྷག་མ་ཆང་བུ་བྱས་ཏེ་འབྱུང་པོ་ལ་
སྦྱིན་ནོ། །རྗེས་བསྔོ་བ་སྨོན་ལམ་བྱ་ཞིང༌། དེ་ནས་ཐུན་མཚམས་ཀྱི་རྣལ་འབྱོར་དག་པ་གསུམ་དྲན་པར་བྱའོ། །དེ་ལ་ལས་རྒྱལ་མཆོག་བསྒོམ་པ་རྣམས་སྤྱང་གཞི་དང་སྦྱར་ན། སྔར་བཤད་པ་ལྟར་རིགས་ཀྱི་སྲས་དཀྲུན་པ་སོགས་
བདེ་མཆོག་ཆོས་སྐོར་

593
বাবাস্তবা
আ
།སྦྱང་གཞིར་བྱས་ནས་འཁོར་གྱི་ལྷ་སྤྲོ་བ། དེ་རྣམས་ཀྱི་ཕུང་ཁམས་སྐྱེ་མཆེད་སྔ་མ་ལས་ཕྱི་མ་རགས་སུ་སོང་བ་སྦྱང་གཞིར་བྱས་ནས། གོ་ཆ་འགོད་པ། བསམ་པ་རྫོགས་པ་དེ་སྦྱང་གཞིར་བྱས་
ནས། ཡེ་ཤེས་པ་དགུག་གཞུག རང་རིགས་ཀྱི་མཐུན་པའི་བྱ་བ་དེ་སྦྱང་གཞིར་བྱས་ནས་ དབང་བསྐུར་རིགས་བདག་གིས་རྒྱས་གདབ་པ། གཞན་གྱིས་བཅའ་འབུལ་བ་སོགས་སྦྱང་གཞིར་བྱས་ནས། མཆོད་བསྟོད། རིག་
པ་སློབ་པ་དེ་སྦྱང་གཞིར་བྱས་ནས། བཟླས་པ་བྱེད་པའོ། །ཚེ་འདིའི་སྣང་བ་ནུབ་ནས་ཤི་བ་དེ་སྦྱང་གཞིར་བྱས་ནས། དཀྱིལ་འཁོར་བསྡུ་བ། སྐྱེ་བ་ཕྱི་མ་དེ་སྦྱངས་གཞིར་བྱས་ནས། ལྡང་བའི་རྣལ་འབྱོར་གྱིས་ལངས་ཏེ་ཐུགས་
ཁའི་ཧཱུྃ་ལས་འོད་འཕྲོས་པས། དཀྱིལ་འཁོར་དང་སྣོད་བཅུད་ཐམས་ཅད་སྐད་ཅིག་གིས་དྲན་རྫོགས་སུ་གསལ་འདེབས་པའོ། །དེ་ཡང་སྦྱང་གཞི་བསྐྱེད་རིམ་མཚན་ཉིད་པ་དང༌། སྦྱོང་བྱེད་བཏགས་པ་བའོ། །མཚན་ཉིད་པ་ཡོད་
པས་བཟང་བ་དང༌། བཏགས་པ་བ་ཡིན་པས་ངན་པ་མ་ཡིན་ཏེ། ཀུན་རྫོབ་ཀྱི་གནས་ལུགས་འདི་ལ། སྦྱང་གཞི་ལ་ལས་དང་ཉོན་མོངས་པའི་དབང་གིས། ཉེར་ལེན་གྱི་ཕུང་པོ་ལྔ་རང་དབང་མེད་པར་དབང་མེད་དུ་གྲུབ་ལ། དེ་
ལ་སྐྱེ་བ་དང་འཆི་བ་སོགས་མཚན་ཉིད་པ་ཡོད་ལ། སྦྱོང་བྱེད་ཀྱི་ལམ་ལ་རྡོ་རྗེ་འཆང་ཆེན་པོས་སྦྱང་གཞི་དེའི་གཉེན་པོར། དེ་དང་རིགས་མཐུན་ཞིང་དེ་སྦྱོང་བར་ནུས་པའི་སྒོ་ནས་སྐྱེ་བ་ལ་སོགས་པ་གསུངས་པ་ལྟར། རྣལ་འབྱོར་
618

པས་
་སྐྱེ་བ་ལ་སོགས་པ་རྟོག་པས་བཏགས་ཏེ་བསྒོམས་པས། སྦྱོང་བྱེད་ཀྱི་བསྐྱེད་རིམ་བསྟན་པ་ཡིན་ནོ། །འདི་ནི་ཁྱེད་རང་ས་སྐྱ་པ་རྣམས་ཀྱི་འདོད་པ་འབའ་ཞིག་ཡིན་ནོ་སྙམ་ན། རྗེ་འགོས་ཀྱི་གསང་འདུས་ཀྱི་སྟོང་མཐུན་ལས་
ཀྱང་དེ་ལྟར་བཤད་ཅིང་། འཕགས་པ་ཀླུ་སྒྲུབ་ཀྱི་དགོངས་པ་ཡང་ཡིན་པས། འདི་ཉིད་རྡོ་རྗེ་འཆང་གི་དགོངས་པ་བླ་ན་མེད་པའོ། །གཞན་དུ་སྦྱང་གཞི་ལ་བསྐྱེད་རིམ་མཚན་ཉིད་པ་མེད་ན།_སྡོམ་འབྱུང་ལེའུ་གཉིས་པར། ཕྱག་
ན་རྡོ་རྗེའི་བསྐྱེད་པའི་རིམ་པ་ཇི་ལྟར་ལགས་ཞུས་པའི་ལན་དུ། སྐྱེ་གནས་བཞིའི་སྒོ་ནས་སྲིད་པར་སྐྱེ་བའི་རིམ་པ་འབའ་ཞིག་གསུངས་ནས། བསྐྱེད་པའི་རིམ་པའི་ལེའུ་སྟེ་གཉིས་པའོ། །ཞེས་གསུངས་པའི་དོན་ཇི་ལྟར་
འཆད། ཁ་ཅིག་ན་རེ། སྦྱང་གཞི་དང་སྦྱར་བ་དེ་ནི་ཆོས་མཚུངས་རྩི་བ་ཡིན་གྱི། སྦྱོང་བྱེད་དེས་སྦྱང་གཞི་དེ་ཇི་ལྟ་བ་བཞིན་སྦྱོང་མི་ནུས་སོ། །ཞེས་སྨྲ་བ་ནི་ཆ་མེད་ཀྱི་རྒྱུས་གཏམ་སྟེ། དེས་དེ་སྦྱང་མི་ནུས་ན། ཆོས་མཚུངས་
སྦྱར་བ་མཚན་ཅན་ཡོད་པ་བཞག་ནས། གང་སྐྱུག་བྲོ་བ་དང་ཆོས་མཚུངས་སྦྱོར་བ་དགོས་པ་མེད་པའི་ཕྱིར། དེས་ན་སྔར་གྱི་མཁས་པ་རྣམས་ཀྱི་བརྡ་ཆད་ལ། འཁོར་བའི་འདྲ་འབག་ལམ་དུ་བྱེད་པ་གསང་སྔགས་ནང་པ། ཐར་
པའི་འདྲ་ཆ་ལམ་དུ་བྱེད་པ་གསང་སྔགས་ཕྱི་པ། ཞེས་གསུངས་པ་ནི་དོན་དང་མཐུན་པ་ཡིན་ཏེ། སྔགས་བླ་མེད་རྣམས་སྲིད་པར་སྐྱེ་བའི་རིམ་པ་དང་སྒོ་བསྟུན་ཏེ་ལམ་ཉམས་སུ་ལེན་པར་བྱེད། རྣལ་འབྱོར་རྒྱུད་མན་བྱང་ཆུབ་
594

།སེམས་དཔའ་སངས་རྒྱས་ནས་བདུད་བཏུལ་བ་དང༌། ཆོས་ཀྱི་འཁོར་ལོ་བསྐོར་བ་སོགས་དང་སྒོ་བསྟུན་ཏེ་ལམ་ཉམས་སུ་ལེན་པར་བྱེད་པ་ཡིན་ནོ། །སྤྲུལ་སྐུ་ལམ་དུ་བྱེད་པའི་སྒྲུབ་ཐབས་ལས་རྒྱལ་
མཆོག་བསྟན་ཟིན་ཏོ།། །།རྣལ་འབྱོར་གསང་མཐའི་རྒྱུད་ཀྱི་རྒྱལ་པོ་འཁོར་ལོ་བདེ་མཆོག་རྩ་བའི་རྒྱུད་ཀྱི་དངོས་བསྟན་གྱི་ཆ་རྣམས་དང༌། དེ་ནས་དངོས་སུ་མ་བྱུང་བ་རྣམས་བཤད་པའྀ་རྒྱུད་རྡོ་རྗེ་མཁའ་འགྲོ་ལ། བཤད་རྒྱུད་
རང་རྐང་དུ་བཞག་པའི་དཀྱིལ་འཁོར་དང༌། རྩ་བའི་རྒྱུད་ཀྱི་ཁ་སྐོང་དུ་འགྲོ་རྒྱུ་གཉིས་ལས། ཕྱི་མས་ཁ་སྐང་སྟེ། སྐྱེ་གནས་གསུམ་ཀ་སྦྱང་བར་ནུས་ཀྱང༌། གཙོ་བོར་མངལ་སྐྱེས་སྦྱང་གཞིར་བྱས་ནས། དེ་སྦྱོང་བའི་མངོོན་
རྟོགས་རྒྱས་པ། སློབ་དཔོན་དཔྱོད་པའི་རྡོ་རྗེའི་རྗེས་སུ་འབྲང་བ། ལས་དང་པོ་པའི་སྒྲུབ་པ་པོས་ཐུན་བཞིར་འཁོར་ལོ་བདེ་མཆོག་བསྐྱེད་རིམ་ཉམས་སུ་བླང་བའི་ཚུལ་ལེགས་པར་བཤད་པ་འདི་ནི་གཏིང་དཔག་པར་དཀའ་ཞིང་ ཚོ་
མཐའ་ཡས་པའི་མཁྱེན་པ་དང༌། རིམ་གཉིས་ཀྱི་ཏིང་ངེ་འཛིན་ཟབ་མོའི་གྲུ་གཟེངས་ལ་བརྟེན་ནས་མདོ་དང་སྔགས་ཀྱི་རྒྱ་མཚོ་ཆེན་པོའི་ཕ་རོལ་མཐར་སོན་ཅིང༌། ངེས་དོན་ཡིད་བཞིན་གྱི་ནོར་བུ་བླངས་ནས། སྐལ་བ་དང་ལྡན་པའི་
གདུལ་བྱ་རྣམས་ཀྱི་རེ་འདོད་ཡིད་བཞིན་དུ་སྐོང་བར་མཛད་པའི་དེད་དཔོན་ཆེན་པོ། རྩོད་དུས་ཀྱི་ཐམས་ཅད་མཁྱེན་པ་གཉིས་པ། རྗེ་བཙུན་རྡོ་རྗེ་འཆང་ཆེན་པོ། སྐུ་དགའ་བཟང་པོའི་གསུང་གི་བདུད་རྩིའི་རྒྱ་མཚོ་ཆེན་པོ་ལས། ཆུ་

བདེ་མཆོག་ཆོས་སྐོར་
ཐིགས་ཙམ་ཞིག་བླངས་པ་འདི། རང་གཞན་ལ་ཕན་པའི་ཆེད་དུ། སྙོམ་ལས་པ་དཔལ་གྱི་རྒྱལ་མཚན་གྱིས། དབེན་གནས་དམ་པ་དཔལ་ཨེ་ཝཾ་ཆོས་ལྡན་དུ་ཟིན་བྲིས་སུ་བཏབ་པའོ། །འདིའི་དགེ་བས་མ་རིག